**Informacija apie Klaipėdos rajono savivaldybės VšĮ „Gargždų švara“ komunalinių atliekų ir pakuočių surinkimo aikštelę Pavasario 56, Derceklių km.**

Komunalinių atliekų ir pakuočių surinkimo aikštelė skirta nekilnojamojo turto (toliau – NT) objektų savininkams, **mokantiems sodininko tarifą.** Gyventojai, nuolat gyvenantys ir mokantys gyventojo tarifą, aikštele nesinaudoja, nes turi individualius konteinerius.

Aikštelės darbo laikas: nuo 6.00 val. iki 22.00 val.

Aikštelės operatoriaus darbo laikas: I-V – nuo 9.00 val. iki 18.00 val.

Aikštelėje integruota skaitmeninė praėjimo sistema. Naudojami elektroniniai raktai/pakabukai. Elektroninis raktas išduodamas NT objektų savininkams (sodininkams) pateikus asmens dokumentą (pasą, asmens tapatybės kortelę, vairuotojo pažymėjimą, pensijų gavėjo pažymėjimą). Elektroninį raktą išduoda aikštelės operatorius aikštelės darbo laiku.

Aikštelė veikia tik šiltuoju sezono metu (preliminariai nuo balandžio 1 d. iki lapkričio 1 d.).

**KOMUNALINIŲ ATLIEKŲ IR PAKUOČIŲ SURINKIMO AIKŠTELĖS TAISYKLĖS**

1. Komunalinių atliekų ir pakuočių surinkimo aikštelė skirta nekilnojamojo turto (NT) objektų savininkams, mokantiems sodininko tarifą.
2. Aikštelėje integruota skaitmeninė praėjimo sistema. Naudojami elektroniniai raktai/pakabukai.
3. **Aikštelėje surenkamos tik šios atliekos:**
   1. buitinės atliekos, popieriaus, plastiko, stiklo pakuočių atliekos, metalas.
   2. langų stiklas. Langų stiklas metamas į konteinerį pažymėtą „Dėmesio! Mesti tik langų stiklą“.
4. Išrūšiuotas atliekas mesti tik į tai rūšiai priskirtus, pažymėtus didžiuosius konteinerius. Buitines atliekas, popierių, plastiko pakuotes mesti tik sudėtas maišuose. Stiklo pakuočių atliekos į maišus nededamos, metamos palaidos.
5. **Draudžiama:**
   1. Naudotis aikštele neturint elektroninio rakto.
   2. Draudžiama palikti atliekas aikštelėje šalia konteinerių ir už aikštelės ribų.
   3. Draudžiama mesti atliekas į mažuosius buitinių atliekų ir rūšiavimo konteinerius.
   4. Į langų stiklo konteinerį draudžiama mesti veidrodžius, krištolą, automobilių langų stiklą, porceliano duženas, keramikos duženas, elektros lemputes, stiklinius butelius, stiklainius, stiklinius indus.
6. Aikštelėje **nepriimamos** didelių gabaritų (stambūs apyvokos daiktai), statybos ir griovimo atliekos, buityje susidarančios pavojingos, elektros ir elektroninės įrangos atliekos, naudotos padangos ir žaliosios atliekos.
7. Aikštelėje numatyta galimybė pasiimti rūšiavimo, kompostavimo, buitinių atliekų konteinerius, keičiant nekilnojamojo turto objektą iš sodų paskirties į gyventojo.
8. Praradus elektroninį raktą, bus taikomas 5 (penkių) Eur vienkartinis mokestis, kuris bus įtrauktas į sekančių metų mokėjimo pranešimą. Praradus raktą, skambinti aikštelės operatoriui telefonu – 8 664 36245.
9. Aikštelė ir jos prieigos yra filmuojamos bei stebimos vaizdo kameromis.
10. Aikštelėje draudžiama šiukšlinti, vedžioti naminius gyvūnus, vartoti alkoholinius gėrimus, rūkyti, gadinti, išmontuoti inventorių bei patekimo į aikštelę ir išvažiavimo iš jos įrangą.
11. Draudžiama duoti ar perduoti elektroninį raktą kitiems asmenims.
12. Draudžiama įleisti į aikštelę kitus asmenis.
13. Už netinkamai tvarkomas atliekas, nustatytus tvarkos pažeidimus bus informuojamas Klaipėdos rajono savivaldybės viešosios tvarkos skyrius bei taikomos baudos.